አዲስ አበባ በመሰረተ ልማት እየገሰገሰች ነው
¬ – ኢትዮጵያ የመሰረተ ልማት በማስፋፋት በከፍተኛ የለውጥ ጎዳና ላይ መሆኗን ሲኤንኤን ዘገበ፡፡አዲስ አበባ ከተማም  አሮጌ ገፅታዋን ለመቀየር በሚያስችል  የመሰረተ ልማት ስራ ተጠምዳለች ብሏል ሲኤንኤን በዘገባው፡፡ከ125 አመታት በላይ የእድሜ ባለፀጋ የሆነችውን ከተማ መልሶ ለመገንባትና የኢትዮጵያን የ5 ዓመታት የእድገትና ትራንስፎርሜሽን እቅዱን ለማሳካት ከ75 ቢሊዮን የአሜሪካ ዶላር በላይ ተመድቧል፡፡አዲስ አበባን መልሶ ለመገንባት የተጀመረውን ስራ አበረታች ነው ያለው ዘገባው በተለይ ከአፍሪካ ትልቁ የንግድ መናሀሪያ መርካቶ ላይ በሚደረገው የመሰረተ ልማት ስራ ትላልቅ ህንፃዎችን በመገንባትና በህንፃዎች የተለያዩ ዘመናዊ አገልግሎቶችን ለማስፋፋት እየተሰራ እንደሆነ አመልክቷል፡፡እንደ ኢዜአ ዘገባ የከተማ ፕላን ባለሞያ የሆኑት አቶ ማትያስ በቀለ ለሲኤንኤን እንደገለፁት በቀጣይ 10ዓመታት ውስጥ በከተማይቱ የሚገኙትን ከደረጃ በታች የሆኑ የመኖሪያ መንደሮችን ለመቀየር ዘመናዊ የጋራ የመኖሪያ ቤቶች ግንባታ በስፋት በመከናወን ላይ ይገኛል፡፡